2.

L-Appendiċi 4 huwa sostitwit b'dan li ġej: “ APPENDIĊI 4 DOKUMENTI STABBILITI FL-ANNESS TAR-REGOLAMENT (KE) NRU 1073/2009 TAL-PARLAMENT EWROPEW U TAL-KUNSILL, KIF ADATTATI GĦALL-FINIJIET TAL-FTEHIM TAŻ-ŻEE (ara adattament (e) fil-punt 32 tal-Anness XIII tal-Ftehim) ANNESS II IŻ-ŻONA EKONOMIKA EWROPEA (a) (Kulur Pantone ċelesti, format DIN A4 karta ċelluloża 100 g/m2 jew aktar) (L-ewwel paġna tal-liċenzja) (It-test bil-lingwa/i uffiċjali jew b'waħda mill-lingwi uffiċjali tal-Istat tal-EFTA li qed joħroġ il-liċenzja) Is-sinjal distintiv tal-Istat (12) li qed joħroġ il-liċenzja Isem l-awtorità jew korp kompetenti LIĊENZJA Nru … (jew) KOPJA ĊERTIFIKATA AWTENTIKA Nru għat-trasport internazzjonali tal-passiġġieri bil-kowċ jew bix-xarabank f'isem ħadd ieħor Id-detentur ta' din il-liċenzja (13) huwa awtorizzat jopera trasport internazzjonali ta' passiġġieri bit-triq f'isem ħadd ieħor fit-territorju tal-Komunità u l-Islanda, il-Liechtenstein u n-Norveġja (14) skont il-kondizzjonijiet stabbiliti mir-Regolament (KE) Nru 1073/2009 tal-Parlament Ewropew u tal-Kunsill tal-21 ta' Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank, kif adattat għall-finijiet tal-Ftehim dwar iż-Żona Ekonomika Ewropea (Ftehim ŻEE), u f'konformità mad-dispożizzjonijiet ġenerali ta' din il-liċenzja. Kummenti: Din il-liċenzja hija valida minn Sa Maħruġa fi Nhar (15) (b) (It-tieni paġna tal-liċenzja) (It-test bil-lingwa/i uffiċjali jew b'waħda mill-lingwi uffiċjali tal-Istat tal-EFTA li qed joħroġ il-liċenzja) DISPOŻIZZJONIJIET ĠENERALI 1. Din il-liċenzja hija maħruġa skont ir-Regolament (KE) Nru 1073/2009 kif adattat għall-għanijiet tal-Ftehim taż-ŻEE. 2. Din il-liċenzja qed tinħareġ mill-awtoritajiet kompetenti tal-Istat tal-EFTA tal-istabbiliment tat-trasportatur li jopera f'isem ħadd ieħor li: (a) huwa awtorizzat fl-Istat tal-EFTA fejn huwa stabbilit biex iwettaq ġarr permezz ta' servizzi regolari, inklużi servizzi regolari speċjali, jew servizzi okkażjonali bil-kowċ u x-xarabank; (b) jissodisfa l-kondizzjonijiet stabbiliti skont ir-regoli tal-Komunità, kif adattati għall-finijiet tal-Ftehim ŻEE, dwar id-dħul għall-professjoni ta' operatur tat-trasport ta' passiġġieri bit-triq f'operazzjonijiet ta' trasport nazzjonali u internazzjonali; (c) jissodisfa r-rekwiżiti legali dwar l-istandards għax-xufiera u l-vetturi. 3. Din il-liċenzja tippermetti t-trasport internazzjonali ta' passiġġieri bil-kowċ u x-xarabank f'isem ħadd ieħor fuq ir-rotot kollha għal vjaġġi li jsiru fit-territorju tal-Komunità u l-Istati tal-EFTA: (a) meta l-punt tat-tluq u l-punt tal-wasla ikunu jinsabu f'żewġ Stati differenti li jew huma Stati Membri tal-UE jew Stati tal-EFTA, bit-transitu jew mingħajru, minn Stat Membru tal-UE wieħed jew aktar jew l-Istati tal-EFTA jew pajjiżi terzi, (b) meta l-punt tat-tluq u l-punt tal-wasla jkun fl-istess Stat Membru tal-UE jew Stat tal-EFTA, filwaqt li t-trikkib u l-inżul tal-passiġġiera jkunu fi Stat Membru tal-UE jew Stat tal-EFTA ieħor jew f'pajjiż terz; (c) minn Stat Membru tal-UE jew Stat tal-EFTA lejn pajjiż terz u viċi versa, bit-transitu jew mingħajru, minn Stat Membru tal-UE jew Stat tal-EFTA wieħed jew aktar jew pajjiżi terzi; (d) bejn pajjiżi terzi fejn waqt it-transitu jinqasam it-territorju ta' Stat Membru tal-UE jew ta' Stat tal-EFTA wieħed jew aktar; u vjaġġi battala b'konnessjoni ma' operazzjonijiet ta' trasport skont il-kondizzjonijiet stabbiliti mir-Regolament (KE) Nru 1073/2009 kif adattat għall-finijiet tal-Ftehim taż-ŻEE. Fil-każ ta' operazzjoni tat-trasport minn Stat Membru tal-UE jew Stat tal-EFTA lejn pajjiż terz u viċi versa, din il-liċenzja ma tapplikax għal dik il-parti tal-vjaġġ imwettqa fl-Istat Membru tal-UE jew Stat tal-EFTA minn fejn irikkbu jew iniżżlu. 4. Din il-liċenzja hija personali u mhux trasferibbli. 5. Il-liċenzja tista' tiġi rtirata mill-awtorità kompetenti tal-Istat tal-EFTA li ħariġha partikolarment meta t-trasportatur: (a) ma jibqax jissodisfa l-kondizzjonijiet stabbiliti fl-Artikolu 3(1), tar-Regolament (KE) Nru 1073/2009; (b) ikun ta informazzjoni mhux preċiża rigward id-dejta meħtieġa għall-ħruġ jew it-tiġdid tal-liċenzja; (c) ikun wettaq ksur serju wieħed jew aktar tal-leġiżlazzjoni Komunitarja dwar it-trasport bit-triq, kif adattata għall-finijiet tal-Ftehim taż-ŻEE f'kwalunkwe Stat Membru tal-UE jew Stat tal-EFTA, b'mod partikolari rigward ir-regoli applikabbli għall-vetturi, il-ħin tas-sewqan u l-perjodi tal-mistrieħ għax-xufiera u l-provvista mingħajr awtorizzazzjoni ta' servizz parallel jew temporanju, kif imsemmi fil-ħames subparagrafu tal-Artikolu 5(1) tar-Regolament (KE) Nru 1073/2009. L-awtoritajiet kompetenti tal-Istat tal-EFTA tal-istabbiliment tat-trasportatur li jkun ikkommetta dan il-ksur jistgħu, inter alia, jirtiraw il-liċenzja jew jirtiraw temporanjament jew permanentament xi wħud minn jew il-kopji ċertifikati awtentiċi kollha tal-liċenzja. Dawn il-penali jiġu deċiżi skont is-serjetà tal-ksur li jkun wettaq id-detentur tal-liċenzja u skont l-għadd ta' kopji ċertifikati awtentiċi li jkollu fir-rigward is-servizzi tat-trasport internazzjonali tiegħu. 6. Il-kopja oriġinali tal-liċenzja trid tinżamm mit-trasportatur. Il-kopja ċertifikata awtentikata tal-liċenzja trid tinżamm fil-vettura li tkun qed twettaq operazzjoni ta' trasport internazzjonali. 7. Din il-liċenzja trid tiġi murija meta tintalab minn kwalunkwe uffiċjal tal-ispezzjoni awtorizzat. 8. Id-detentur irid, fit-territorju ta' kull Stat Membru tal-UE jew Stat tal-EFTA, jikkonforma mal-liġijiet, ir-regolamenti u l-miżuri amministrattivi fis-seħħ f'dak l-Istat, partikolarment fir-rigward tat-trasport u t-traffiku. 9. 'Servizzi regolari' tfisser servizzi li jipprovdu għat-trasport ta' passiġġieri f'intervalli speċifikati fuq rotot speċifiċi, passiġġieri li jitrikkbu u jitniżżlu f'waqfiet predeterminati, u li huma miftuħa għal kulħadd, bla ħsara, fejn ikun xieraq, għal prenotazzjoni obbligatorja. In-natura regolari tas-servizz ma tiġix affettwata minn xi aġġustament fil-kondizzjonijiet operazzjonali tas-servizz. Servizzi regolari jeħtieġu awtorizzazzjoni. ‘Servizzi regolari speċjali’ tfisser servizzi regolari, organizzati minn min ikun, li jipprovdu għat-trasport ta' kategoriji speċifiċi ta' passiġġieri, bl-esklużjoni ta' passiġġieri oħra, f'intervalli speċifiċi, fuq rotot speċifiċi, filwaqt li l-passiġġieri jitrikkbu u jitniżżlu f'waqfiet predeterminati. Servizzi regolari speċjali għandhom jinkludu: (a) it-trasport ta' ħaddiema bejn id-dar u x-xogħol; (b) it-trasport ta' tfal tal-iskola u studenti lejn u minn istituzzjonijiet edukattivi. Il-fatt li servizz speċjali jista' jiġi mibdul skont il-ħtiġijiet tal-utenti ma għandux jaffettwa l-klassifika tiegħu bħala servizz regolari. Is-servizzi regolari speċjali ma għandhomx bżonn awtorizzazzjoni jekk dawn ikunu koperti b'kuntratt bejn l-organizzatur u t-trasportatur. L-organizzazzjoni ta' servizzi paralleli jew temporanji, li jaqdu lill-istess pubbliku bħal servizzi regolari eżistenti, jeħtieġu awtorizzazzjoni. ‘Servizzi okkażjonali’ tfisser servizzi li ma jaqgħux taħt id-definizzjoni ta' servizzi regolari, inklużi s-servizzi regolari speċjali, u li l-karatteristika prinċipali tagħhom tkun li dawn jġorru gruppi ffurmati bl-inizjattiva ta' konsumatur jew tat-trasportatur innifsu. L-organizzazjoni ta' servizzi paralleli jew temporanji komparabbli ma' servizzi regolari eżistenti u li jaqdu lill-istess pubbliku bħal tal-aħħar għandhom ikunu soġġetti għal awtorizzazzjoni skont il-proċedura stabbilita fil-Kapitolu III tar-Regolament (KE) Nru 1073/2009. Dawn is-servizzi ma jifqux ikunu servizzi okkażjonali fuq il-bażi biss li dawn jiġu provduti f'ċerti intervalli. Is-servizzi okkażjonali ma jeħtiġux awtorizzazzjoni.